На основу члана 116. став 1., 2. 5., 6., 9. и 13., члана 117. став 3. тачка 4. Закона о основама система образовања и васпитања („Службени гласник РС“ број 88/2017, 27/2018 – др закони, 10/2019 и 6/2020), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон и 47/2018), члана 40. и 152. Статута Општине Владичин Хан „Службени гласник Града Врања“, број 4/2019) и члана 179. и 180. Пословника Скупштине општине Владичин Хан („Службени гласник Града Врања“, број 9/2019 и 43/2020), Скупштина општине Владичин Хан на седници одржаној дана 07.11.2021. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ТЕХНИЧКЕ ШКОЛЕ У ВЛАДИЧИНОМ ХАНУ**

**I**

У Решењу о именовању чланова Школског одбора Техничке школе у Владичином Хану, („Службени гласник Града Врања“, број 25/2018, 27/2019 и 39/2020), врши се измена у тачки 1. у делу испред Савета родитеља тако што:

**Разрешава се дужности члана Школског одбора**

- Зоран Ђорђевић из Владичиног Хана, ул. Моше Пијаде број 5/5, III ССС

**Именује се за члана Школског одбора**

**-** Николић Виолета из Владичиног Хана, ул. 1. Мај број 8, IV ССС

**II**

Мандат именованом члану Школског одбора траје до истека мандата Школског одбора именованог Решењем о именовању чланова Школског одбора Техничке школе у Владичином Хану, број 06-131/10/18-I од 15.09.2018.године („Службени гласник Града Врања“ број 25/2018), Решењем број 06-152/8/19-I од 24.11.2019. године(„Службени гласник Града Врања“ број 27/2019) и Решењем број 06-87/25/20- I од 06.12.2020. године(„Службени гласник Града Врања“ број 39/2020)

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у одредбама члана 116. став 1., 2. 5., 9. и 13. , члана 117. став 3. тачка 4. Закона о основама система образовања и васпитања („Службени гласник РС“ број 88/2017, 27/2018 – др закони, 10/2019 и 6/2020), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон и 47/2018), члана 40. и 152. Статута Општине Владичин Хан „Службени гласник Града Врања“, број 4/2019) и члана 179. и 180. Пословника Скупштине општине Владичин Хан („Службени гласник Града Врања“, број 9/2019 и 43/2020).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3. наведеног закона предвиђено је да ће скупштина јединице локалне самоуправе разрешити, пре истека мандата, поједине чланове, укључујући и председника или орган управљања установе, на лични захтев члана.

 Чланом 117. став. 1. наведеног закона прописано је да мандат органа управљања траје четири године.

 Како је члан Школског одбора Техничке школе у Владичином Хану који је именована испред Савета родитеља и то Зоран Ђорђевић, изгубио својство родитеља детета које похађа Техничку школу, јер је његово дете завршило Техничку школу, то се исти разрешава дужности члана школског одбора. Уместо њега Савет родитеља тајним изјашњењем предложио је Виолету Николић из Владичиног Хана за члана Школског одбора, те се иста овим решењем именује с обзиром да иста испуњавају све услове за именовање у Школски одбор прописане чланом 116. Закона о основама система образовања и васпитања.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 40. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-108/3/21-I ПРЕДСЕДНИЦА,**

**Данијела Поповић**